b'\n_START_ARTICLE_\nEntlebu\xc5\xa1ki plan\xc5\xa1arski pes\n_START_SECTION_\nVidez\n_START_PARAGRAPH_\nJe zelo podoben appenzelskemu plan\xc5\xa1arskemu psu, od katerega se razlikuje po kratkem repu in manj\xc5\xa1i rasti. Ima kratko in trdo dlako enakih barv, kot so dovoljene appenzelskemu psu. Rep je \xc5\xbee od rojstva zakrnel in ne presega dol\xc5\xbeine 10 do 15 cm.\n_START_SECTION_\nZgodovina\n_START_PARAGRAPH_\nTako kot drugi \xc5\xa1vicarski plan\xc5\xa1arski psi je tudi entlebu\xc5\xa1ki pes gotovo potomec anti\xc4\x8dnih rimskih molosov. V preteklosti mu je \xc5\xbee grozilo, da bo izumrl, a so ga leta 1913 ponovno odkrili in za\xc4\x8deli vzrejati.\n_START_SECTION_\nZna\xc4\x8daj\n_START_PARAGRAPH_\nEntlebu\xc5\xa1ki plan\xc5\xa1arski pes je blage in ljubeznive narave, vedno pripravljen ustre\xc4\x8di. Je poslu\xc5\xa1en in izvrsten \xc4\x8duvaj, ni napadalen in ne grize, vendar je pozoren in \xc4\x8duje\xc4\x8d ter z glasnim laje\xc5\xbeem napove prihod vsakega neznanca.\n_START_SECTION_\nNega\n_START_PARAGRAPH_\nDlako moramo vsak teden dobro skrta\xc4\x8diti.\n_START_SECTION_\n\xc5\xbdivljenjsko okolje\n_START_PARAGRAPH_\nPrilagodi se vsakemu okolju, vendar je priporo\xc4\x8dljivo, da ima na voljo dovolj velik vrt.'